Zadeva C-127/16 P

SNCF Mobilités

proti

Evropski komisiji

„Pritožba – Državne pomoči – Pomoči, ki jih je Francoska republika izvajala v korist družbe Sernam – Pomoč pri prestrukturiranju in dokapitalizaciji, poroštva in opustitev terjatev skupine SNCF do družbe Sernam – Sklep, s katerim so bile te pomoči razglašene za nezdružljive z notranjim trgom in je bilo odrejeno, naj se zagotovi njihovo vračilo – Prodaja sredstev v svežnju – Pojem ‚prodaja‘ – Zamenjevanje med predmetom in ceno prodaje sredstev v svežnju – Odprt in pregleden postopek – Merilo zasebnega vlagatelja – Uporaba tega načela za prenos sredstev v svežnju – Izravnalni ukrepi“

Povzetek – Sodba Sodišča (prvi senat) z dne 7. marca 2018

Pomoči, ki jih dodelijo države–Pojem–Presoja na podlagi merila zasebnega vlagatelja–Prenos podjetja–Določitev cene–Prednost izida odprtega, preglednega in nepogojnega postopka javnega razpisa pred strokovnim poročilom–Presoja odprtosti in preglednosti

Glej besedilo odločbe. (Glej točki 34 in 35.)

Glej besedilo odločbe. (Glej točko 67.)

Na področju državnih pomoči se odprtost in preglednost postopka javnega razpisa presojata glede na sklop indicev, ki so značilni za okoliščine vsake zadeve. (Glej točko 68.)

Nezakonite pomoči je treba izterjati pri družbi, ki nadaljuje gospodarsko dejavnost podjetja, ki je imelo koristi od teh pomoči, če je ugotovljeno, da ima ta družba še naprej dejansko korist od konkurenčne prednosti, ki je povezana z upravičenostjo do teh pomoči. V primeru prenosa sredstev se gospodarska kontinuiteta med družbama, ki sta stranki tega prenosa, presoja glede na predmet prenosa – in sicer sredstva in obveznosti, ohranitev delovne sile, sredstva v paketu – na ceno prenosa, na identiteto delničarjev ali lastnikov prevzemnega podjetja in prvotnega podjetja, na čas transakcije – in sicer po začetku preiskave, začetku postopka ali končnem sklepu – in na ekonomske razloge za transakcijo. Kar zadeva merilo identitete delničarjev, čeprav je treba prevladujoč pomen priznati gospodarski stvarnosti državnih pomoči, se lahko tudi njihove pravne oblike izkažejo kot upoštevne za presojo te gospodarske stvarnosti. Natančneje, vprašanje prenosa pomoči se presoja različno glede na to, ali se ta prenos umešča v okvir prodaje deležev ali v okvir prodaje celote sredstev ali njihovega dela. (Glej točke 106, 108 in 112.)

Na področju državnih pomoči je treba v zvezi z merilom preudarnega zasebnega vlagatelja vprašanje glede tega, ali se uporabi, razlikovati od vprašanja glede tega, kako se uporabi. V zvezi z uporabo tega merila je bilo ugotovljeno, da je tržna cena najvišja cena, ki bi jo bil za to družbo v položaju, v katerem se je znašla, pripravljen plačati zasebni vlagatelj, ki deluje v običajnih konkurenčnih razmerah, in da se v primeru, da javni organ proda podjetje, katerega lastnik je, prek odprtega, preglednega in nepogojnega postopka javnega razpisa, lahko domneva, da tržna cena ustreza najvišji ponudbi Vendar na to, da se uporabi merilo preudarnega zasebnega vlagatelja, ni mogoče sklepati iz pogoja, ki se običajno nanaša na to, kako se to merilo uporabi. Zato ni mogoče ugotoviti, da prenos sredstev v svežnju po tržni ceni ter po odprtem in preglednem postopku javnega razpisa nujno pomeni, da se izvaja to merilo. (Glej točke 137, 140 in 141.)